Lav et referat af nedenstående tekst:

Tekst:
Mindst et fly har torsdag eftermiddag brudt lydmuren over Midt- og Vestjylland. Det bekræfter Forsvaret over for TV MIDTVEST. De ville dog ikke oplyse, hvorfor det skete, eller hvor mange fly det drejede sig om. Adspurgt hvilken flytype, der var tale om, svarede Forsvaret, at de ikke er bekendt med, at andre end Forsvarets F-16 fly er i stand til at bryde lydmuren. Vagtchef Jens Claumarch fra Midt- og Vestjyllands Politi oplyser til TV MIDTVEST, at det var Forsvarets afvisningsberedskab, der var i aktion. På sin hjemmeside skriver Forsvaret, at afvisningsberedskabet eksempelvis aktiveres, når et uidentificeret fly er på vej mod dansk luftrum. Bragene har ifølge henvendelser til TV MIDTVEST kunne høres over det meste af Midt- og Vestjylland, herunder i Struer, Herning, Holstebro, Videbæk og Thy. Masser af henvendelser Ifølge flere af henvendelserne var der tale om to fly og to brag. Mange beretter også, at de oplevede, at hus og vinduer rystede i forbindelse med overlydsbragene. Facebookgrupper fra midt- og vestjyske byer flyder også over med opslag og kommentarer om hændelsen. TV MIDTVEST forsøger at få yderligere oplysninger.

Referat:
Overlydsbrag kunne torsdag høres i store dele af Midt- og Vestjylland.